Condicions reguladores per a les activitats no professionals de cura i recol·lecció en horts
2025-07-24

El Govern regula hui, divendres 1 de maig, les condicions per a la realització d’activitats no professionals de cura i recol·lecció de produccions agrícoles, com poden ser els Horts Socials de Burjassot. L’orde ministerial regula el desplaçament de les persones per a la cura i recol·lecció dels horts, quan no es tracte d’activitats de naturalesa laboral, professional o empresarial.

Així, el desplaçament per a la cura i recol·lecció dels horts queda autoritzat sempre que aquests es troben en el mateix terme municipal al del domicili, o en un adjacent a aquest. No obstant això, el requisit de proximitat podrà exceptuar-se en situació de necessitat, considerant-se per tal la cura i alimentació d’animals i la cura o recol·lecció d’horts d’autoconsum, en aquells casos en els quals, en atenció a la situació socioeconòmica de l’interessat/ada, el consum del producte dels mateixos resulte imprescindible per a atendre la seua subsistència.

En tot cas, tots els desplaçaments contemplats en aquesta ordre es realitzaran amb observança de les normes dictades per les autoritats competents per a garantir la protecció de la salut i la seguretat dels ciutadans. Aquests desplaçaments han de ser els mínims possibles per a la realització de les tasques indispensables i l’apilament dels productes necessaris.

El desenvolupament dels treballs als quals es refereix aquesta ordre es realitzarà de manera individual, llevat que s’acompanye a persones amb discapacitat, menors, majors, o per una altra causa justificada, i pel temps indispensable.